بے چاڑآں مُدامی گوں تئ کُول ءُ کرارآں
یک روچے بیا جان ترا شَری ءَچارآں
مرچی گُشے موسُم منی بازارءِ کَپوت ئے
مرچی منا دَزگِر من پدا گیش ملارآں
کریاب آں کہ اے جنگَل ءِ بُلبُل کُجا رپت اَنت
هیراناں کہ شانتُل چیا بے برمش ءُ توارآں
هَر مات گمیگ اِنت گوں بچانی زهیراں
گیشتر منا بژنیگ کُتہ گَریتگیں گُوارآں
مَرگ ءِ منی لوٹوک منی وشیاں گون اَنت
ابدال منی شهر ءِ مُناپِک اوں هَزارآں
ازت ابدال